Ũnene bwa Mũrungu Nĩmbi?
Ũũmba kuuga nĩ . . .
gĩntũ kĩrĩ nkorone yaku?
rwaria rwa ngerekano?
thirikarĩ ĩrĩa ĩrĩ ĩgũrũ?
ŨRĨA BIBIRIA YUGAGA
“Murungu wa Iguru akarikia unene buria butikaritharua kinya ri.”
ŨRĨA ŨNTŨ BŨBŨ BŨŨMBA GŨGŨTETHIA
Thirikarĩ ĩmbagĩru ĩrĩa yũmba gũkũguna gwe wengwa.
—Isaya 48:17, 18.
Ũtũũro bũrĩna kũgwĩrua na ũgima bwa mwĩrĩ bũbũjũru, ndeene ya nthĩgũrũ ĩnjerũ ĩrĩã ĩjĩte.
—Kugwurirwa 21:3, 4.
NO TWĨTĨKIE BURU ŨRĨA BIBIRIA YUGAGA?
Ĩĩ, nĩũntũ bwa itũmi bibi biĩrĩ:
Jesũ nonanĩrie jarĩa Ũnene bwa Mũrungu bũkojũria. Jesũ aritanĩre athingati bawe barombage Ũnene bwa Mũrungu bwĩje na wendi bwa Mũrungu bũthithĩke nthĩgũrũne. (Mathayo 6: 9, 10) Jesũ nonanĩrie ũrĩã ĩromba rĩu rĩgacokua.
Rĩrĩa Jesũ arĩ nthĩgũrũne, nanyirĩrie barĩa barĩ na mpara, noorerie barĩa baajĩtue, na arariũkia akuũ! (Mathayo 15:29-38; Johana 11:38-44) Ta Mũnene wa ĩgiita rĩjĩte wa Ũnene bwa Mũrungu, Jesũ nonanĩrie na njĩra ĩnjega ũrĩa Ũnene bũkathithĩria barĩa aathĩki.
—Kugwurirwa 11:15.
Mantũ jarĩa jarĩ nthĩgũrũne jarĩonania atĩ Ũnene bwa Mũrungu bũrĩ akuĩ kwĩja. Jesũ arorerie atĩ, mbere ya Ũnene bũtĩrareta thĩĩri nthĩgũrũne, gũkethĩrwa na ndwaa, mpara na ithingithia bia nthĩ.
—Mathayo 24:3, 7.
Narua nĩtũkwona mantũ jau. Kwou tũrĩ na mma atĩ, Ũnene bwa Mũrungu bũkathiria mathĩĩna jau jonthe kagiita gatĩkũraaja.
ŨNTŨ BWA KŨTHŨGANĨRIA
Ũtũũro rĩ, bũkethĩrwa bũkari atĩa rungu rwa Ũnene bwa Mũrungu?
Bibiria nĩcokagia kĩũria kĩu kĩrĩ ZABURI 37:29 na ISAYA 65:21-23.
IRITANE NKŨRŨKI
NKUMA ĨNJEGA KUUMA KĨRĨ MŨRUNGU
Mũrungu Arĩna Mworoto Jũrĩku Kĩrĩ Nthĩgũrũ?
Bibiria nĩtaaragĩĩria nĩkĩ Mũrungu oombĩre nthĩgũrũ, nĩrĩ mĩthangĩko ĩkathira, na ũrĩa ĩgiita rĩĩjĩte rĩkethĩrwa rĩkari kĩrĩ nthĩgũrũ, na kĩrĩ barĩa bagatũũra ku.
kik_Latn kik_Latn kik_Latn kik_Latn kik_Latn kik_Latn tso_Latn kik_Latn kik_Latn ssw_Latn kik_Latn sna_Latn kik_Latn kik_Latn kik_Latn kik_Latn sna_Latn kik_Latn kam_Latn kik_Latn kik_Latn kik_Latn kik_Latn kik_Latn kik_Latn kik_Latn kik_Latn